**KAPOSVÁR MEGYEI JOGÚ VÁROS**

**JEGYZŐJE**

1. változat

**ELŐTERJESZTÉS**

**a vállalkozásfejlesztési és befektetés-támogató programjáról, valamint a kulturális célú támogatás nyújtásáról szóló 57/2016 (XII.13) önkormányzati rendeletet módosításáról**

Kaposvár Megyei Jogú Város Közgyűlése 2016. évben fogadta el Kaposvár Megyei Jogú Város vállalkozásfejlesztési és befektetés-támogató programjáról, valamint a kulturális célú támogatás nyújtásáról szóló 57/2016 (XII.13) önkormányzati rendeletet. A rendelet elfogadásának célja újabb vállalkozások letelepedésének, illetve a már működő vállalkozások fejlődésének elősegítése volt.

Az önkormányzati rendelet alapján a munkahelyteremtő támogatás odaítélésére egyéb feltételeken túl akkor kerülhet sor, ha a vállalkozás vállalja, hogy a támogatási szerződés aláírásától az általa vállalt létszámnövekedést legalább 5, kis-és középvállalkozások esetében 3 éven keresztül fenntartja.

A jelenlegi szabályozás értelmében vállalt létszámnövekedés alatt a vállalkozás támogatással érintett beruházási projektjét megelőző üzleti évben érvényes átlagos statisztikai állományi létszámának, valamint a támogatási szerződésben vállalt átlagos statisztikai állományi létszám közötti különbözetet kell érteni.

A rendelet megalkotásakor nem számoltunk azzal, hogy a vállalkozások körében egyre inkább elterjed a munkaerő-kölcsönzéssel megvalósuló foglalkoztatás, amelynek keretében a kölcsönbeadó a vele kölcsönzés céljából munkaviszonyban álló munkavállalót ellenérték fejében munkavégzésre a kölcsönvevőnek ideiglenesen átengedi (kölcsönzés).

A munkahelyteremtő támogatás nyújtásával célunk a helyi gazdaság fejlesztése, a foglalkoztatás elősegítésének ösztönzése, azonban a munkaerő-kölcsönzéssel megvalósuló létszámnövekedés nem számítható be a kölcsönbevevő átlagos statisztikai állományi létszámába.

A korlátozás miatt félő, hogy az a támogatást igénylő vállalkozás, aki eddig munkaerő-kölcsönzés keretében foglalkoztatott embereket a támogatás mellett nem kíván tovább élni a kölcsönzés lehetőségével. A rendelet jelenlegi szabályozásának megfelelően a támogatás fejében a munkaviszony keretében növeli a munkavállalói létszámát, ugyanakkor csökkenti a kölcsönzött munkaerő számát így összességében változatlan foglalkoztatotti létszámot eredményez, ezáltal a rendelet nem éri el a kívánt foglalkoztatotti hatást.

Fentiekre tekintettel szükséges a rendelet módosítása akként, hogy a vállalt létszámnövekedés alatt a vállalkozás beruházási projektjét megelőző üzleti évben érvényes átlagos statisztikai állományi és munkaerő-kölcsönzéssel megvalósuló átlagos foglalkoztatotti létszámának, valamint a támogatási szerződésben vállalt átlagos statisztikai állományi és munkaerő-kölcsönzéssel megvalósuló átlagos foglalkoztatotti létszám közötti különbözetet kell érteni.

A rendelet szerint munkahelyteremtő támogatás mellett telekár kedvezmény is nyújtható önkormányzati ingatlanok megvásárlása esetén. A támogatás feltétele ebben az esetben is egy új álláshely létrehozása. A rendelet ebben az esetben nem szabályozza az álláshely létrehozásának munkahelyteremtő támogatásnál már előírt feltételeit, így javaslom ezen feltételek beemelését a rendelet ezen szakaszába.

A támogatás csak akkor vehető igénybe, ha az új munkavállalót a vállalkozás legalább a garantált bérminimum 120 %-ának megfelelő bérrel alkalmazza. Javaslom ezen feltételt kiegészíteni azzal, hogy amennyiben nem igényel szakképzettséget az adott munkakör legalább a minimálbér 120 %-át biztosítsa a munkavállalónak az adott vállalkozás.

A munkahelyteremtő támogatás csak akkor nyújtható, ha a munkahely egy új beruházási projekthez kapcsolódik. Amennyiben a beruházás több szakaszban valósul meg előfordulhat, hogy már az egyes beruházási ütemekben felvételre kerül a vállalt munkaerő egy része igazodva a beruházás tervezett folyamatához. A jelenleg szabályozás szerint a támogatás folyósítására csak a beruházás megvalósítását és a beruházásról történő pénzügyi elszámolást követően kerülhet sor. Ez alapján javaslom ezen szabályt úgy módosítani, hogy amennyiben az álláshely létesítésére a tervezett beruházás befejezését megelőzően kerül sor, a támogatás az új álláshely létesítésétől és ezzel a munkavállalók felvételétől számított 6. hónapot követően folyósítható. Ebben az esetben is köteles a vállalkozás a támogatás alapjául szolgáló beruházás fizikai megvalósulásáról beszámolni a pályázatában meghatározott befejezési időpontig.

A rendeletmódosítást megküldtük a Támogatásokat Vizsgáló Irodának előzetes véleményezésre, az esetleges módosítási javaslataikat a bizottsági szakban jelezzük.

Kérem a Tisztelt Közgyűlést, hogy az előterjesztést tárgyalja meg és a rendeletmódosítást fogadja el.

**Kaposvár, 2018. január 10.**

 **dr. Csillag Gábor**

 **jegyző**

**Kaposvár Megyei Jogú Város Önkormányzatának**

**.…/2018.(…….)**

**önkormányzati rendelete**

**a város vállalkozásfejlesztési és befektetés-támogató programjáról, valamint a kulturális célú támogatás nyújtásáról szóló 57/2016. (XII. 13.) önkormányzati rendelet módosításáról**

Kaposvár Megyei Jogú Város Közgyűlése a Magyarország Alaptörvényének 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el.

1. **§**

A város vállalkozásfejlesztési és befektetés-támogató programjáról, valamint a kulturális célú támogatás nyújtásáról szóló 57/2016. (XII. 13.) önkormányzati rendelet (a továbbiakban: R.) 3. § (1) bekezdése az alábbi 39. ponttal egészül ki:

*/(1) E rendelet alkalmazásában:/*

**„39. munkaerő-kölcsönzés:** a munka törvénykönyvéről szóló 2012. évi I. törvény 214. §-a szerint.”

**2. §**

A R. 6. § (2) – (3) bekezdések helyébe az alábbi rendelkezés lép:

„(2) A támogatás akkor vehető igénybe, ha az új munkavállalót a vállalkozás legalább a minimálbér vagy a garantált bérminimum 120 %-nak megfelelő bérrel alkalmazza.

(3) A munkahelyteremtő támogatás odaítélésére akkor kerülhet sor, ha a vállalkozás vállalja, hogy a támogatási szerződés aláírásától az általa vállalt létszámnövekedést legalább 5, kkv-k esetében 3 éven keresztül fenntartja. Vállalt létszámnövekedés alatt a vállalkozás beruházási projektjét megelőző üzleti évben érvényes átlagos statisztikai állományi és munkaerő-kölcsönzéssel megvalósuló átlagos foglalkoztatotti létszámának, valamint a támogatási szerződésben vállalt átlagos statisztikai állományi és munkaerő-kölcsönzéssel megvalósuló átlagos foglalkoztatotti létszám közötti különbözetet kell érteni.**”**

**3. §**

A R. 6. § (5) – (9) bekezdések helyébe az alábbi rendelkezés lép:

 „(5) A lezárt üzleti évvel nem rendelkező vállalkozások esetében havi átlagos statisztikai állományi és munkaerő-kölcsönzéssel megvalósuló átlagos foglalkoztatotti létszámot kell figyelembe venni.

(6) a támogatás folyósítására

a.) a beruházás megvalósulását,

b.) vagy amennyiben az álláshely létesítésére a tervezett beruházás befejezését megelőzően kerülne sor, az új álláshely létesítésétől számított 6. hónapot követően

kerülhet sor.

(7) Kaposvár Város közigazgatási területén működő vállalkozás esetében támogatás akkor nyújtható, ha a jelen rendelet hatályba lépését megelőző 5 éven belül a vállalkozás vagy jogelődje székhelyét vagy telephelyét Kaposvár város közigazgatási területén nem szüntette meg, vidéki telephellyel is rendelkező vállalkozás pedig a Kaposvár város közigazgatási területén foglalkoztatottak létszámát (amely magában foglalja a kölcsönzött munkaerő számát is) nem csökkentette oly módon, hogy ugyanakkor a vidéki telephely vonatkozásában a statisztikai állományi és munkaerő-kölcsönzéssel megvalósuló átlagos foglalkoztatotti létszámot növelte.

(8) A támogatott a statisztikai állományi és munkaerő-kölcsönzéssel megvalósuló foglalkoztatotti létszámra vonatkozóan nyilvántartást köteles készíteni. A támogatott köteles írásbeli felhívás esetén a foglalkoztatotti adatokról azonnali tájékoztatást nyújtani Kaposvár Megyei Jogú Város Önkormányzata részére.

(9) A támogatási időszak alatt a támogatott köteles a Nemzeti Adó-és Vámhivatalnak a járulékokról szólóan benyújtott havi bevallását, valamint a munkaerő-kölcsönzést megalapozó dokumentumokat az Önkormányzat részére megküldeni.”

**4. §**

A R. 6. §-a következő (10) bekezdéssel egészül ki:

„(10) A támogatás alapjául szolgáló beruházás fizikai megvalósulásáról köteles a vállalkozás beszámolni a pályázatában meghatározott befejezési időpontig.”

**5. §**

A R. 7. § (3) bekezdése helyébe az alábbi rendelkezés lép:

„(3) A telekár kedvezmény nyújtására akkor kerülhet sor, ha a vállalkozás vállalja, hogy a támogatási szerződés aláírásától az általa vállalt létszámnövekedést legalább 5, kkv-k esetében 3 éven keresztül fenntartja. Vállalt létszámnövekedés alatt az önkormányzati ingatlan megvásárlását megelőző üzleti évben érvényes átlagos statisztikai állományi és munkaerő-kölcsönzéssel megvalósuló átlagos foglalkoztatotti létszámának, valamint a támogatási szerződésben vállalt átlagos statisztikai állományi és munkaerő-kölcsönzéssel megvalósuló átlagos foglalkoztatotti létszám közötti különbözetet kell érteni.”

**6. §**

A R. 7. §-a következő (4)-(10) bekezdésekkel egészül ki:

„(4) A kedvezmény akkor vehető igénybe, ha az új munkavállalót a vállalkozás legalább a minimálbér vagy a garantált bérminimum 120 %-nak megfelelő bérrel alkalmazza.

(5) Telekár kedvezmény kizárólag a pályázat benyújtását követően létrehozott új álláshelyek után igényelhető. Új álláshelynek minősül a támogatási pályázat benyújtását követően létesített új álláshely, melyet a munkavállaló kizárólagos munkaviszonyban lát el. A kizárólagos munkaviszony az a munkaviszony, mely esetén a foglalkoztatott nem rendelkezik egyéb, a Munka Törvénykönyve hatálya alá tartozó, teljes- vagy részmunkaidősnek minősülő munkaviszonnyal.

(6) A lezárt üzleti évvel nem rendelkező vállalkozások esetében havi átlagos statisztikai állományi és munkaerő-kölcsönzéssel megvalósuló átlagos foglalkoztatotti létszámot kell figyelembe venni.

(7) A kedvezmény nyújtására az ingatlan megvásárlásával egyidejűleg kerülhet sor azzal, hogy a vállalkozás köteles igazolni a vállalt munkaerő felvételét.

(8) Kaposvár Város közigazgatási területén működő vállalkozás esetében a telekár kedvezmény akkor nyújtható, ha a jelen rendelet hatályba lépését megelőző 5 éven belül a vállalkozás vagy jogelődje székhelyét vagy telephelyét Kaposvár város közigazgatási területén nem szüntette meg, vidéki telephellyel is rendelkező vállalkozás pedig a Kaposvár város közigazgatási területén foglalkoztatottak létszámát (amely magában foglalja a kölcsönzött munkaerő számát is) nem csökkentette oly módon, hogy ugyanakkor a vidéki telephely vonatkozásában a statisztikai állományi és munkaerő-kölcsönzéssel megvalósuló átlagos foglalkoztatotti létszámot növelte.

(9) A vállalkozás a statisztikai állományi és munkaerő-kölcsönzéssel megvalósuló foglalkoztatotti létszámra vonatkozóan nyilvántartást köteles készíteni. Köteles írásbeli felhívás esetén a foglalkoztatotti adatokról azonnali tájékoztatást nyújtani Kaposvár Megyei Jogú Város Önkormányzata részére.

(10) A vállalt létszám fenntartási időszaka alatt a vállalkozó köteles a Nemzeti Adó-és Vámhivatalnak a járulékokról szólóan benyújtott havi bevallását, valamint a munkaerő-kölcsönzést megalapozó dokumentumokat az Önkormányzat részére megküldeni.”

**7. §**

A R. 14. § (3) bekezdés ca) pontja helyébe az alábbi rendelkezés lép:

*/(3) A pályázathoz csatolni kell:/*

„ca) az utolsó összevont (konszolidált) beszámolót, ennek hiányában éves beszámolót vagy egyszerűsített éves beszámolót (a átlagos statisztikai állományi és munkaerő-kölcsönzéssel megvalósuló átlagos foglalkoztatotti létszámot, a nettó árbevétel és a mérleg főösszeg meghatározásához), vagy”

**8. §**

A R. 14. § (3) bekezdés e) pontja helyébe az alábbi rendelkezés lép:

*/(3) A pályázathoz csatolni kell:/*

„e) munkahelyteremtő támogatás iránti pályázat benyújtásakor a vállalt átlagos statisztikai állományi és munkaerő-kölcsönzéssel megvalósuló átlagos foglalkoztatotti létszámot, valamint a beruházás előtti, lezárt üzleti év átlagos statisztikai állományi és munkaerő-kölcsönzéssel megvalósuló átlagos foglalkoztatotti létszám értékét,”

**9. §**

A R. 1. melléklete helyébe e rendelet 1. melléklete lép.

**10. §**

E rendelet kihirdetését követő napon lép hatályba, azzal, hogy a rendelkezéseket a folyamatban lévő eljárásokban is alkalmazni kell.

**Kaposvár, 2018. január 25.**

**Szita Károly dr. Csillag Gábor**

 **polgármester jegyző**

1. melléklet a …../2018.(I….) önkormányzati rendelethez

„1. melléklet az 57/2016. (XII. 13.) önkormányzati rendelethez

**TÁMOGATÁSI KÉRELEM**

**1./ A PÁLYÁZÓ RÖVID BEMUTATÁSA**

**1/1./ A Pályázóra vonatkozó adatok:**

**Pályázó teljes neve:**

**Pályázó székhelye/telephelye[[1]](#footnote-1):**

**Pályázó cégjegyzékszáma/vállalkozói engedély vagy igazolványszáma:**

**Pályázó adószáma/adóazonosító jele:**

**Pénzintézeti bankszámlaszáma:**

**Vállalkozás mérete:**

 egyéni vállalkozás

 kisvállalkozás

 középvállalkozás

 nagyvállalat

**A gazdálkodás főbb adatai (az utolsó 2 lezárt pénzügyi év alapján):**

**Mérlegfőösszeg: ………………… eFt**

**Árbevétel: …………………. eFt**

**Alkalmazottak létszáma: ………………… fő**

**ebből átlagos statisztikai létszám…………………fő**

 **kölcsönzött átlagos foglalkoztatotti létszám……………..fő**

**1/2./ A Pályázó és tevékenységének rövid bemutatása, TEÁOR kód megjelölésével:**

 **2./ AZ IGÉNYELT SZOLGÁLTATÁS:**

|  |  |
| --- | --- |
| Munkahelyteremtő támogatás | **🞎** |
| Telekár kedvezmény | **🞎** |
| Bérleti díj kedvezmény | **🞎** |
| Kulturális támogatás | **🞎** |

 **3./ AZ IGÉNYELT TÁMOGATÁS**

**3/1./ A támogatás típusa:** vissza nem térítendő támogatás

**3/2./ Igényelt támogatás támogatási kategóriájának megjelölése:**

1. **………………….. Ft csekély összegű támogatás**, amelyből

igényelt szolgáltatás megnevezése: …………………… költség: ………………………Ft.

igényelt szolgáltatás megnevezése: …………………… költség: ………………………Ft,

igényelt szolgáltatás megnevezése: …………………… költség: ………………………Ft,

igényelt szolgáltatás megnevezése: …………………… költség: ………………………Ft

1. **... ……………….. Ft összegű, …….% intenzitású regionális beruházási támogatás**

 beruházási támogatásként a tárgyi eszközökbe és immateriális javakba történő beruházás elszámolható költségeinek hányadaként, vagy

 foglalkoztatási támogatásként közvetlenül a beruházási projekttel létrehozott munkahelyek esetén az új munkavállaló két éves becsült bérköltségének hányadaként,

1. **…………………. Ft összegű, ……….% intenzitású kultúrát és kulturális örökség megőrzését előmozdító támogatás**

 beruházási támogatásként a tárgyi eszközökbe és immateriális javakba történő beruházás elszámolható költségeinek hányadaként, vagy

 működési támogatásként.

**3/3./ Projekt megkezdése \_\_\_\_\_\_\_\_\_\_\_\_\_\_\_\_\_\_\_\_\_\_\_\_ és befejezése \_\_\_\_\_\_\_\_\_\_\_\_\_\_**

**4./ A 13. § alapján igényelt regionális beruházási támogatás esetében**

**4/1./** A beruházás bemutatása:

**4/2./ A beruházás kezdetének és befejezésének időpontja:………..............................**

**4/3./A beruházás helyszíne:……………………………………………………………**

**4/4. Induló beruházás fogalmi elemének teljesülése**

|  |  |
| --- | --- |
| A projekt jellege (a legjellemzőbbet kérjük, húzza alá): | a) Új létesítmény létrehozása új telephelyenb) Termékkínálat bővítése új termékkel[[2]](#footnote-2)c) Termelési folyamat alapvető megváltoztatása[[3]](#footnote-3)d) Bővítés[[4]](#footnote-4) |
| Amennyiben a fenti pontban a b) választ jelölte meg, kérjük, adja meg az újrahasznált eszközöknek a projekt megkezdése előtti pénzügyi évben nyilvántartott könyv szerinti értékét.[[5]](#footnote-5) | ……………………………….. Ft |
| Amennyiben a pontban a c) választ jelölte meg, kérjük, adja meg az modernizálandó tevékenységhez kapcsolódó eszközöknek a megelőző három pénzügyi évben realizált értékcsökkenését.[[6]](#footnote-6) | ……………………………….. Ft |

**4/5 Beruházás önerejének biztosítása:**

 Ft mindenfajta állami támogatástól mentes saját erő

 Ft hitel

 Ft egyéb támogatás:…………………………………

 Ft egyéb forrás:……………………………………...

**4/6./ A BERUHÁZÁS, ILLETVE A létesíteni kívánt új álláshelyek ELSZÁMOLHATÓ KÖLTSÉGEInek részletezése**

**4/7./ Az elmúlt 3 évben kapott támogatások:**

|  |  |  |  |  |  |
| --- | --- | --- | --- | --- | --- |
| Projekt címe | A projekt megvalósítás helyszíne | Támogatáséve | Megítélttámogatás(eFt) | A projekt összes költsége (eFt) | Támogatási program neve |
|  |  |  |  |  |  |
|  |  |  |  |  |  |

**4/8./ Elszámolható költségek bontása**

|  |  |
| --- | --- |
| **Tevékenységek – költségkategóriák** | Összege |
|
| Ft |
| **11. IMMATERIÁLIS JAVAK** |  |
| 113. Vagyoni értékű jogok |  |
| 114. Szellemi termékek |  |
| **TÁRGYI ESZKÖZÖK** |  |
| **12. INGATLANOK ÉS KAPCSOLÓDÓ VAGYONI ÉRTÉKŰ JOGOK** |  |
| 123. Épületek, épületrészek, tulajdoni hányadok |  |
| 124. Egyéb építmények |  |
| 125. Üzemkörön kívüli ingatlanok, épületek |  |
| 126. Ingatlanokhoz kapcsolódó vagyoni értékű jogok |  |
| **13. MŰSZAKI BERENDEZÉSEK, GÉPEK, JÁRMŰVEK** |  |
| 131. Termelő gépek, berendezések, szerszámok, gyártóeszközök |  |
| 132. Termelésben közvetlenül résztvevő járművek |  |
| **14. EGYÉB BERENDEZÉSEK, FELSZERELÉSEK, JÁRMŰVEK** |  |
| 141. Üzemi (üzleti) gépek, berendezések, felszerelések |  |
| 143. Irodai, igazgatási berendezések és felszerelések |  |
| 144. Üzemkörön kívüli berendezések, felszerelések |  |
| **ÖSSZESEN** |  |
| %-os arány (az összes költség arányában) |  |

Kaposvár, ………………………..

………………………..

pályázó cégszerű aláírása

**ÚTMUTATÓ**

**I./ A kérelem összeállításával kapcsolatos tudnivalók**

A/ Formai követelmények

A kérelmet magyar nyelven kell elkészíteni, és az egyes iratokat az alábbi kötelező sorrendben kell lefűzni vagy bekötni:

Borítólap: Ezen fel kell tüntetni a pályázó nevét/megnevezését, székhelyének címét.

Tartalomjegyzék: A kérelemhez csatolt dokumentumok sorrendben történő megnevezését tartalmazza.

Nyilatkozatok: A hiányzó adatok kitöltését követően a nyilatkozatokat cégszerű aláírással ellátva kell a kérelemhez csatolni.

Csatolandó dokumentumok: Az útmutató II. sz. bekezdése tartalmazza a csatolandó dokumentumok jegyzékét, amelyeket a felsorolás sorrendjében kell a kérelemmel együtt benyújtani.

A kötelezően kitöltendő nyilatkozatok, továbbá az útmutató szerint benyújtandó dokumentumok formája, adattartalma nem változtatható meg. Amennyiben a pályázó nem az előírt nyilatkozatokat tölti ki, illetve nem a megadott dokumentumokat használja, a kérelem formailag hiányossá válik.

A kérelmet **2 példányban** (1 eredeti és 1 másolat) kell elkészíteni.

Az eredeti példányt a pályázó vállalkozás hivatalos képviseletére jogosult személy(ek)nek kell aláírni, majd a vállalkozás bélyegzőjével ellátni, továbbá valamennyi oldalát, a lap alján, a képviselő(k)nek le kell szignálnia és bélyegeznie. Ehhez a példányhoz kell csatolni az előírt eredeti aláírásokkal és bélyegzőkkel ellátott nyilatkozatokat és dokumentumokat. A komplett leszignózott, aláírt, lebélyegzőzött kérelmek, illetve azok valamennyi mellékletének eredeti példányáról kell a kérelem másolati példányát elkészíteni.

Amennyiben a nyilatkozat nincs dátumozva, lebélyegezve és cégszerűen aláírva, a kérelem formailag hiányosnak minősül.

B/ Tartalmi követelmények

1. **A pályázó vállalkozásának bemutatása**

A pályázóra vonatkozó adatokat a kérelem **1/1. pontjában** kell feltüntetni. A kérelem **1/2. pontjában** kérjük, az alábbiak szerint szíveskedjen a pályázó gazdálkodó szervezetet röviden bemutatni:

* 1. Megalakulása, rövid története
	2. Tulajdonosi összetétel, arányok
	3. Eddigi profilja, tevékenysége
	4. Valamennyi telephelyének felsorolása, profilja
	5. Az elmúlt 2 lezárt év beszámolói alapján (ennél rövidebb ideje működő vállalkozás esetében a kérelem benyújtását megelőző időszak adatait figyelembe véve) a gazdálkodási eredmények
	6. A pályázó jelenlegi pénzügyi helyzetének saját értékelése.
* A tulajdonosi összetételnél nem természetes személy pályázó esetében minden közvetlen és közvetett tulajdonost kérünk feltüntetni a cégnyilvántartás szerinti hivatalos, nem rövidített elnevezéssel. Természetes személy pályázó esetén e pont nem alkalmazandó.
* Nem természetes személy pályázó esetén kötelező részletes tájékoztatást adni az elmúlt 2 pénzügyileg lezárt év beszámolói alapján a gazdálkodási adatokról, értve ez alatt:
	+ a mérlegeredmény valamennyi adatának feltüntetését, illetve
	+ a kiadási és bevételi főösszeg feltüntetését.
* A kérelmet elbíráló ettől azon esetben eltekint, amennyiben csatolják az adott lezárt gazdasági év mérlegeredményének és beszámolójának a pályázó képviselő(i)je által hitelesített másolati példányát.
* Természetes személy esetén az adózott nyereség feltüntetése kötelező.
* Amennyiben a pályázó kevesebb, mint két éve működik, illetve folytat gazdasági tevékenységet, úgy a meglévő, befejezett gazdasági évekre vonatkozóan szükséges a jelzett adatokat megadni.
* Természetes személy pályázó esetén kérjük, hogy az egyéni vállalkozói státuszában végzett gazdasági tevékenység fontosabb adatait (pl. milyen szakképesítésekkel rendelkezik, mióta végzi a jelenlegi gazdasági tevékenységet, referencia munkái) adja meg.
* A jelenlegi pénzügyi helyzet ismertetésénél a pályázó saját értékítélete alapján ismerteti a pályázó pénzügyi - likviditási helyzetét. A pénzügyi helyzet ismertetése tájékoztató jellegű.

Az egyes rovatok terjedelmét a pályázó a közlendő szöveg méretétől függően növelheti.

1. **A pályázó által igényelt szolgáltatás megjelölése**
2. **A pályázó által igényelt támogatás**

A kérelem **3/2./ pontjában** kérjük megjelölni a támogatási kategóriát, továbbá részletezni az igényelt támogatás összegét, intenzitását, a támogatott tevékenység költségét. A **3/3./ pontban** a projekt megkezdésének és befejezésének időpontja rögzítendő.

1. **Regionális beruházási támogatás esetében**

**4.1. a pályázó beruházási szándékának bemutatása**

A kérelem **4/1/. pontjában** kérjük ismertetni a működő vállalkozás fejlesztését vagy új vállalkozás létrehozását célzó beruházást. Szíveskedjen megjelölni az igényelt vissza nem térítendő támogatás összegét és a támogatás jogcímét.

**4.2. a beruházás kezdetének és befejezésének időpontja**

**4.3. a beruházás helyszíne**

**4.4. az induló beruházás fogalmi elemének teljesülése**

**4.5. a beruházás önerejére vonatkozó információk**

**4.6. a beruházás, illetve a létesíteni kívánt új álláshelyek elszámolható költségeinek részletezése**

A beruházás és a teremtett új munkahelyek után keletkező elszámolható költségeket kell a kérelem 4.6. pontjában részletezni.

**4.7. az elmúlt 3 évben kapott támogatások**

**4.8. az elszámolható költségek bontása**

**II./ A kérelemhez csatolandó dokumentumok**

A benyújtott kérelem **2 melléklet** mellé szíveskedjenek csatolni a pályázó szervezetére vonatkozóan az alábbiakban megjelölt dokumentumokat:

1. az utolsó 2 év összevont (konszolidált) beszámolóját, ezek hiányában éves beszámolót vagy egyszerűsített éves beszámolót (**az átlagos statisztikai létszám, a munkaerő-kölcsönzéssel megvalósuló átlagos foglalkoztatotti létszám,** a nettó árbevétel és a mérleg főösszeg meghatározásához), vagy
2. az egyéni vállalkozás esetében az utolsó éves adóbevallást, vagy
3. éves beszámolóval, egyszerűsített éves beszámolóval, összevont (konszolidált) beszámolóval, a személyi jövedelemadóról szóló törvényben előírt bevallással nem rendelkező újonnan alapított vállalkozás esetében a tárgyévre vonatkozó üzleti tervet,
4. nyilatkozatot a közpénzekből nyújtott támogatások átláthatóságáról szóló 2007. évi CLXXXI. törvény 6. §-a alapján vele szemben esetlegesen fennálló összeférhetetlenségről vagy kizáró okról, vagy azok hiányáról **4. melléklet** szerint,
5. csekély összegű támogatás esetén nyilatkozatot arról, hogy a csekély összegű támogatás összegét megelőző két pénzügyi évben és a folyamatban levő pénzügyi évben nem haladja meg a 200 000 euró vagy a közúti szállítási ágazat esetében a 100.000 eurónak megfelelő forintösszeget az **2. melléklet** szerint,
6. a beruházás 5 évre szóló üzleti tervét,
7. a regionális beruházási támogatás esetén a pályázó áttelepítést kizáró kötelezettségvállalásáról szóló nyilatkozatot az 5. melléklet szerint,
8. **a munkaerő-kölcsönzést megalapozó dokumentumokat.**

**III./ A kérelem benyújtása**

A kérelmet az útmutatóban meghatározott példányszámban és a rendeletben előírt határidőben lehet a Kaposvár Város Megyei Jogú Polgármesterének címezve, Kaposvár Megyei Jogú Város Polgármesteri Hivatalához benyújtani.

A kérelmet és a nyilatkozatokat a pályázó vállalkozás képviseletére jogosult személy(ek)nek kell cégszerűen aláírni. A pályázót az általa megbízott harmadik személy/szervezet csak írásbeli meghatalmazása alapján képviselheti. A beérkezett kérelmet Kaposvár Megyei Jogú Város Polgármesteri Hivatala illetékes szervezeti egysége ellenőrzi, hogy az a jogszabályban meghatározott követelményeknek megfelel-e. Ha a kérelem hiányos, az illetékes szervezeti egység 15 napos határidővel, egy alkalommal hiánypótlási felhívást bocsát ki.

Felhívjuk figyelmét, hogy Kaposvár Megyei Jogú Város Önkormányzata a város vállalkozásfejlesztési és befektetés-támogató programjáról, valamint a kulturális célú támogatás nyújtásáról szóló rendelete alapján támogatja már működő vállalkozások fejlesztését, új vállalkozás létrehozását, új munkahelyek létesítését, valamint kulturális programok rendezését, ezért kérjük a rendeletben foglalt rendelkezések alapos áttanulmányozását. Amennyiben a kérelem a hiánypótlást követően sem felel meg az rendeletben szabályozott követelményeknek, Kaposvár Megyei Jogú Város Közgyűlése Pénzügyi és Vagyongazdálkodási Bizottsága a kérelmet elutasítja.

**A kérelemmel kapcsolatban további felvilágosítást Kaposvár Megyei Jogú Város Polgármesteri Hivatal Gazdasági Igazgatóságán lehet kérni!”**

1. a megfelelő aláhúzandó [↑](#footnote-ref-1)
2. A támogatást igénylő által korábban nem gyártott új termék előállítása (ide nem értve a korábban gyártott termék kisebb átalakítását). [↑](#footnote-ref-2)
3. Teljes gyártási folyamat változtatása (ugyanazon termék előállítása más eljárással). [↑](#footnote-ref-3)
4. Ugyanazon termék előállítása ugyanazon eljárással, de nagyobb mennyiségben, egy a létesítményben gyártott termék vonatkozásában. [↑](#footnote-ref-4)
5. Jogszabályi előírás alapján az elszámolható költségeknek legalább 200 %-kal kell meghaladniuk az újrahasznált eszközöknek a munkák megkezdése előtti pénzügyi évben nyilvántartott könyv szerinti értékét. Nemcsak a közvetlenül újrahasznált eszközöket (pl. gépek), hanem a közvetett eszközöket (pl. gyártócsarnok vagy raktár) is figyelembe kell venni e szabály alkalmazása során, de csak az új tevékenység arányában. [↑](#footnote-ref-5)
6. Jogszabályi előírás alapján az elszámolható költségeknek meg kell haladniuk a modernizálandó tevékenységhez kapcsolódó eszközöknek a megelőző három pénzügyi évben realizált értékcsökkenését. [↑](#footnote-ref-6)